Document ID: 32005R0058

KOMISIJOS REGLAMENTAS (EB) Nr. 58/2005
2005 m. sausio 14 d.
dėl importo licencijų išdavimo tam tikriems konservuotiems grybams pagal paraiškas 2005 m. sausio 1 d.-2005 m. birželio 30 d. laikotarpiui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1),
atsižvelgdama į 2004 m. spalio 26 d. Komisijos reglamentą (EB) Nr. 1864/2004, atidarantį iš trečiųjų šalių importuojamų konservuotų grybų tarifų kvotą (2) ir nustatantį jos administravimo tvarką, ypač į jo 10 straipsnio 2 pastraipą,
kadangi:
(1)
Kiekiai, kuriems tradiciniai ir nauji importuotojai pateikė paraiškas licencijoms gauti 2005 m. sausio 3-10 d., pagal Reglamento (EB) Nr. 1864/2004 8 straipsnio 1 ir 2 pastraipas viršija turimus kiekius produktams, kurių kilmės šalis yra Kinija.
(2)
Reikia apibrėžti, kokiais kiekiais 2005 m. sausio 11 ir 12 d. Komisijai pateiktos paraiškos dėl licencijų gali būti patenkintos ir pagal importuotojų kategorijas ir produktų kilmę nustatyti datas, iki kurių licencijų išdavimas turi būti nutrauktas,
PRIĖMĖ ŠĮ REGLAMENTĄ:
1 straipsnis
Paraiškos importo licencijai gauti pagal Reglamento (EB) Nr. 1864/2004 4 straipsnį, pateiktos 2005 m. sausio 3-10 d. ir 2005 m. sausio 11 ir 12 d. perduotos Komisijai, yra patenkinamos šio reglamento I priede nurodytais prašomų kiekių procentiniais dydžiais.
2 straipsnis
Atitinkamai importuotojų kategorijai ir kilmei pagal Reglamento (EB) Nr. 1864/2004 4 straipsnį paraiškos 2005 m. sausio 1 d.-birželio 30 d. importo licencijai gauti, pateiktos po 2005 m. sausio 10 d. ir prieš šio reglamento II priede nustatytą datą, yra atmetamos.
3 straipsnis
Šis reglamentas įsigalioja 2005 m. sausio 15 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. sausio 14 d.

Labels: 17
5
3
6
18